

**REPUBLIKA HRVATSKA**

**BRODSKO-POSAVSKA ŽUPANIJA**

**OPĆINA SIKIREVCI**

**OPĆINSKI NAČELNIK**

KLASA: 604-01/25-01/1

URBROJ: 2178-26-01-25-02

Sikirevci, 08. rujan 2025.

Na temelju članka 1. Odluke o ostvarivanju prava na jednokratnu novčanoj pomoći redovnim studentima 2. i viših godina za akademsku godinu 2024./2025. sa područja Općine Sikirevci (Službeni glasnik Općine Sikirevci: 12/25.), općinski načelnik Općine Sikirevci dana 08 rujna 2025. godine raspisuje:

**JAVNI POZIV**

**za dodjelu jednokratnih novčanih pomoći redovnim studentima**

**2. i viših godina za akademsku godinu 2024./2025. sa područja Općine Sikirevci**

Članak 1.

Raspisuje se Javni poziv za dodjelu jednokratnih novčanih pomoći redovnim studentima 2. i viših godina za akademsku godinu 2024./2025. sa područja Općine Sikirevci.

Članak 2.

Svi izrazi koji se koriste u ovom Javnom pozivu, a imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način i muški i ženski rod.

Članak 3.

Pravo na Jednokratnu novčanu pomoć ostvaruju studenti s prebivalištem na području Općine Sikirevci koji su u statusu redovnog studenta u akademskoj godini 2024./2025. upisani u:

− drugu ili višu godinu prijediplomskog, integriranog ili kratkog studija na bilo koju javnu visokoškolsku ustanovu u Republici Hrvatskoj, Europskoj uniji ili inozemstvu,

− prve ili višu godinu diplomskog, specijalističkog ili doktorskog studija na bilo koju javnu visokoškolsku ustanovu u Republici Hrvatskoj, Europskoj uniji ili inozemstvu.

Studenti koji su upisani na privatne visokoškolske ustanove s pravom javnosti ostvaruju pravo na Jednokratnu novčanu pomoć pod istim uvjetima kao i studenti iz stavka 1. ovog članka.

Jednokratna novčana pomoć iznosi 200,00 eura i isplaćuje se jednokratno na bankovni račun podnositelja zahtjeva.

Članak 4.

Podnositelj Zahtjeva u svrhu ostvarivanja prava na jednokratnu novčanu pomoć obavezno dostavlja:

- Zahtjev za ostvarivanje prava na jednokratnu novčanu pomoć, cjelovito popunjeni vlastoručno potpisan,

- Presliku osobne iskaznice ili elektronički zapis o prebivalištu iz sustava e-Građani,

- Potvrdu visokoškolske ustanove o upisu u akademsku godinu 2024./2025. u statusu redovnog studenta druge ili više godine prijediplomskog, integriranog ili kratkog studija ili potvrdu visokoškolske ustanove o upisu u akademsku godinu 2024./2025. u statusu redovnog studenta prve ili više godine diplomskog, specijalističkog ili doktorskog studija, odnosno odgovarajući zapis iz sustava eGrađani,

- Presliku bankovnog računa za uplatu jednokratne novčane pomoći,

Obrazac Zahtjeva za ostvarivanje prava na jednokratnu novčanu pomoć s Izjavom o obradi osobnih podataka moguće je preuzeti na Internet stranici Općine Sikirevci, www.općina-sikirevci.hr ili u Općini Sikirevci, Lj. Gaja 4/a , 35 224 Sikirevci.

U slučaju da se tijekom administrativne kontrole utvrdi da je dostavljeni Zahtjev i/ili dokumentacija dostavljena uz Zahtjev nepotpuna i/ili nejasna, podnositelj Zahtjeva je dužan dostaviti dopunu/objašnjenje zahtjeva i/ili dokumentacije u roku od pet dana od dana zaprimanja zahtjeva za dopunu. NEPRAVODOBNO PODNESENE PRIJAVE NEĆE SE RAZMATRATI!

Članak 5.

Zahtjevi za ostvarivanje prava na jednokratnu novčanu pomoć podnose se poštom preporučeno ili osobno na adresu: Općina Sikirevci, Lj. Gaja 4/a, 35 224 Sikirevci; s naznakom: Prijava za jednokratnu novčanu pomoć – studenti.

Zahtjevi za ostvarivanje prava na jednokratnu novčanu pomoć može se dostaviti i elektroničkim putem na e-mail: opcina.sikirevci@gmail.com s naznakom: Prijava za jednokratnu novčanu pomoć – studenti.

Rok za podnošenje Zahtjeva za ostvarivanje prava na jednokratnu novčanu pomoć je zaključno do 22. rujna 2025. godine.

Članak 6.

Jedinstveni upravni odjel Općine Sikirevci provodi administrativnu kontrolu zahtjeva, obrađuje zaprimljene zahtjeve i provodi administrativnu kontrolu podnesenih Zahtjeva na temelju uvjeta propisanih Odlukom o ostvarivanju prava na jednokratnu novčanu pomoći studentima sa područja općine Sikirevci akademska godina 2024./2025., te ovim Javnim pozivom. Po završenoj administrativnoj kontroli Općinski načelnik donosi Odluku o isplati jednokratnih novčanih pomoći koja se obavezno objavljuje na službenoj Internet stranici Općine Sikirevci, www.opcina-sikirevci.hr.

Obavijest o objavi Odluke iz prethodnog stavka dostavlja se svim podnositeljima Zahtjeva za ostvarivanje prava na jednokratnu novčanu pomoć na adresu elektroničke pošte koju su naveli u dokumentaciji predanoj na Javni poziv. Nezadovoljni kandidat može u roku 8 dana od dana objave odluke podnijeti prigovor općinskom načelniku, koji će odlučiti o prigovoru u roku 8 dana od dana zaprimanja prigovora. Odluka o prigovoru je konačna.

**OPĆINSKI NAČELNIK:**

**Josip Nikolić, dipl. ing. drv.,v.r.**